நியாயாதிபதிகள்

கானானில் இஸ்ரவேலர்

"நியாயாதிபதிகள்" என்று பெயர்பெற காரணம்

எபிரேய பெயரான Shophtim என்னும் சொல்லுக்கு "நீதிபதிகள் அல்லது விடுவிக்கிறவர்கள்" என்று பொருள்.

சாமுவேலின் காலத்திற்கு முன்பாக இஸ்ரவேலுக்கு எதிராக எழும்பிய பல்வேறு வகையான எதிரிகளிடமிருந்து காக்க தேவன் 13 நியாயாதிபதிகளை எழுப்பினார்.

நியாயாதிபதிகளின் புத்தகத்தில் அவர்களின் பதவிப்பெயர் "நியாயாதிபதி" என்று குறிப்பிடப்படுகிறது (நியா 2:11-19)

ஆனால் அவர்கள் நியாயதிபதிகள் என்று அழைக்கப்படாமல் விடுதலையாக்குகிறவர்கள் என்ற அர்த்தத்தில் இரட்சகர்கள் என்று அழைக்கப்பட்டார்கள்

நாம் நினைக்கிறபடி நியாயாதிபதிகள் சட்டம் சம்பந்தப்பட்ட காரியங்களை மாத்திரம் கவனிக்காமல் இராணுவம் மற்றும் நிர்வாகம் சம்பந்தபட்ட காரியங்களையும் கவனிக்க வேண்டியிருந்தது 

ஆக்கியோனும் தகவல்களும்

தீர்க்கதரிசியாகிய சாமுவேல் இதை எழுதினார் என்பது யூதப்பாரரம்பரியத்தின் நம்பிக்கை.

நியாயாதிபதிகளின் புத்தகத்தை எழுதியவர் இஸ்ரவேலில் மன்னராட்சி ஏற்பட்ட ஆரம்ப காலங்கள் வரையில் நிச்சயமாக வாழ்ந்திருக்கிறார்.

அடிக்கடி பயன்படுத்தப்படும் "அந்நாட்களில் இஸ்ரவேலிலே ராஜா இல்லை" என்னும் வாக்கியம் (நியா 17:6, 18:1, 19:1, 21:25) இந்த புத்தகத்தில் சொல்லப்பட்டுள்ள சம்பவங்கள் எழுதப்பட்ட காலத்தின் சம்பவங்களோடு ஒப்பிடுகையில் உள்ள வித்தியாசத்தை சுட்டிக்காட்ட பயன்படுத்தபட்டுள்ளது.

• எழுதப்பட்ட காலம் : கிமு 1045-1000 காலப்பகுதியில் எழுதப்பட்டிருக்கலாம்

அதிகாரங்கள் : 21
. வசனங்கள் : 618

வரலாற்றில் இந்த புத்தகத்தின் இடம்

* நியாயாதிபதிகளின் காலம் கிமு 14ம் நூற்றாண்டின் முற்பகுதியில் யோசுவாவின் மரணத்திற்கு(யோசுவா 24:29) பின் ஆரம்பித்து,

கிபி 1051ல் சவுல் இஸ்ரவேலின் அரசனாக தீர்க்கதரிசியாகிய சாமுவேலால் முடிசூட்டப்பட்ட(1 சாமு 10:24) காலம் வரையுள்ள 300 ஆண்டுகள் வரலாற்றை கொண்டுள்ளது.

• நியாயாதிபதிகளின் புத்தகத்தின் நிகழ்வுகள் தேசத்தின் நிலப்பரப்பில் இருந்த பல்வேறு நகரங்களிலும், பட்டணங்களிலும், யுத்தக்களங்களிலும் நடந்தவை.

சில நியாயாதிபதிகள் ஒரே சமயத்தில் வ்ெவவேறு பிரதேசங்களை ஆளுகை செய்தார்கள் என்று வேதாகம அறிஞர்கள் கருதுகிறார்கள்.

நியாயாதிபதிகளின் புத்தகம் - ஒரு பார்வை

• முதல் இரண்டு அதிகாரங்களும் யோசுவாவின் மரணத்தையும் அவனது மரணத்திற்கு பின்னான சந்ததியாரைக் குறித்தும் சொல்லுகிறது. "கர்த்தரையும், அவர் இஸ்ரவேலுக்காகச் செய்த கிரியையையும் அறியாத வேறொரு சந்ததி அவர்களுக்குப்பின் எழும்பிற்று" (நியா 2:10)

* நியாயாதிபதிகளின் புத்தகம் முழுவதிலும் தேவனாகிய கர்த்தரே இஸ்ரவேலின் அதிபதி என்பதே அடிப்படை பிரச்சினையாக இருந்தது. அதிலும் குறிப்பாக அவரது ஆளுகையை ஏற்றுக்கொண்டு அவருக்கு உண்மையாயிருத்தல் என்பதே பிரச்சினையாயிருந்தது.

* இஸ்ரவேலின் மீதான தேவனின் இராஜரீக ஆளுகை என்பது சிறப்பான முறையில் சீனாய் உடன்படிக்கையிலும் (யாத் அதி 19-24) பின்பு மோசேயினால் மோவாபின் சமவெளிகளில் புதுப்பிக்கப்பட்டதினாலும் (உபா 29) அதன் பின்பு யோசுவாவினால் சீகேமில் நினைவூட்டப்பட்டதினாலும் (யோசுவா 24) உறுதிப்படுத்தப்பட்டிருந்தது.

* இஸ்ரவேலர் தேவனின் இராஜரீக ஆளுகையை திரும்பத் திரும்ப தள்ளிவிட்டதை குறித்து இந்த புத்தகத்தை ஆக்கியோன் குற்றஞ் சாட்டுகிறார்.

கர்த்தருடைய யுத்தங்களை செய்வதை நிறுத்திவிட்டு தங்கள் குடும்பங்களின், கால்நடைகளின், நிலங்களின் நன்மைக்காக கானானிய தெய்வங்களை நோக்கி திரும்பி ஒவ்வொரு நாள் வாழ்க்கையில் கைக்கொள்ளவேண்டிய கர்த்தரின் கட்டளைகளை கைவிட்டார்கள்

நியாயாதிபதிகளின் புத்தகம் - ஒரு பார்வை

இந்தப் புத்தகத்தின் சம்பவங்கள் ஒரு வட்டச் சுழற்சியின் ஒழுங்கில் அமைந்திருக்கிறதை அவதானிக்லாம்.

1. இஸ்ரவேலர் பாவம் செய்தல்

2. அவர்களை ஒடுக்க தேவன் எதிரிகளை எழுப்புதல். அந்த எதிரிகளை ஒரு குறிக்கப்பட்ட காலம் வரையில் சேவித்தல்.

3.தேவனை நோக்கி கதறி மன்னிக்கும்படி விண்ணப்பித்தல்.

4. அவர்களை விடுவிக்க தேவன் இரட்சகர்களை (நியாயாதிபதிகளை) எழுப்புதல்.

5.நியாயாதிபதிகள் எழும்பி எதிரிகளுடன் யுத்தம் செய்து விடுவித்தல்.

6. மீண்டும் பாவம் செய்து அதே வட்டச் சுழற்சி ஆரம்பிக்கும் வரை கொஞ்சக்காலம் சமாதானம் நிலவுதல்.

ஆனால் ஒவ்வொரு வட்டச் சுழற்சியின்போதும் இஸ்ரவேலரின் நிலை தாழந்துபோனதும் அல்லாமல், அவர்களதும், நியாயதிபதிகளினதும் தார்மீக ஒழுக்கங்கள் தொடர்ந்து சீர்கெட்டுப்போனது.

இந்த புத்தகத்தின் முடிவு இந்த சீர்கேட்டை பதிவுசெய்கிறது.

இந்த புத்தகத்தின் இறுதி வசனமே இதற்கான சான்று. "அந்நாட்களிலே இஸ்ரவேலில் ராஜா இல்லை; அவனவன் தன்தன் பார்வைக்குச் சரிப்போனபடி செய்துவந்தான்" (நியா 21:25)


